KOMISJONI HINNANG Ungari ülemäärasele puudujäägile- Lisa Euroopa Ühenduste asutamise lepingu artiklile 104(5)

SELGITAV MEMORANDUM

7. aprillil 2004 avaldas komisjon oma 2004. aasta kevadprognoosid [1]. Vastavalt nendele prognoosidele, mis arvestasid Ungari poolt 2004. aasta märtsis esitatud andmeid, suurenes Ungari keskvalitsuse puudujääk 9.3% SKTst 2002. aastal 5,9%-le SKTst 2003. aastal ja seega ületasid lepingu soovitusliku 3%lise taseme. (See oli suures osas tingitud ühekordsete protsesside mõju lõppemisest, mis põhjustasid puudujäägi suurenemist 2002. aastal umbes 3% võrra SKTst.)

[1] Komisjoni 2004. aasta kevadine prognoos on saadaval järgmisel veebileheküljel: http://europa.eu.int/comm/economy_finance/ publications/european_economy/2004/ee204en.pdf.

Tuginedes esmastele tõenditele alustas komisjon Ungari ülemäärase puudujäägi menetlemist 12. mail 2004 võttes kasutusele lepingu artiklis 104(3) ette nähtud raporti. [2]. 14. mail 2004 sai komisjon Ungari liitumisprogrammi, mis kinnitas 5.9%-list suurust puudujääki SKTst 2003. aastal.

[2] Ettekande täisversioon on saadaval järgneval veebiaadressil : http://europa.eu.int/comm/economy_finance/ about/activities/sgp/procedures_en.htm.

Ülemäärase puudujäägi menetluse käiku juhib lepingu artikkel 104 ja nõukogu regulatsioon nr 1467/97 (Euroopa Nõukogu), mis käsitleb ülemäärase puudujäägi menetluse läbiviimise kiirendamist ja selgitamist ning on osa Stabiilsuse ja Kasvu lepingust. [3] Riigid, mis liitusid Euroopa Liiduga 1. mail 2004 on liikmesriigid, nad on eristaatuses ning peavad ülemäärast puudujääki vältima, kuid artiklis 104(9) ja (11) ette nähtud sanktsioone neile rakendada ei saa.

[3] OJ L 209, 2.8.1997.

Komisjoni ettekandest selgub, et vastavalt lepingu artiklile 104(3), mis kehtestab puudujäägi piiriks 3% SKTst, ei ole Ungari ülemäärane puudujääk tingitud ühestki ebatavalisest sündmusest, mis oleks väljaspool Ungari võimude kontrolli; samuti ei ole tegemist tõsise majandusliku langusega, vähemalt mitte Stabiilsuse ja Kasvu lepingu mõttes, kuna reaalne SKT kasv aastal 2003 jõudis 2,9%ni. 2004. aasta võimalike arengute osas järeldab ettekanne, et Ungari eelarvedefitsiit tõenäoliselt väheneb, kuid jääb üle 3% SKTst. Täpsemalt on komisjoni kevadprognoos 2004. aastaks - 4,9%line puudujääk SKTst 2004. aastal, mis on suurem kui 4,6%lise puudujäägi prognoos Ungari võimude liitumisprogrammis. Vastavalt komisjoni 2004. aasta kevadprognoosile, jääb ka võlgade suhe SKTsse, mis 2003. aastaks oli jõudnud 59%le SKTst, alla lepingus määratud 60% piiri. Nii ennustavad ka Ungari võimud liitumisprogrammis.

Lepingu artikkel 104(4) ütleb, et artikli 114 jaoks määratud komitee (näiteks Majandus- ja Rahanduskomitee) peab komisjoni ettekande põhjal kujundama oma arvamuse. Komitee tegi oma arvamuse teatavaks 24. mail 2004, toetades komisjoni ettekandes antud hinnangut. Täpsemalt järeldas komitee, et Ungari eelarve olukord sisaldab kaht esimest lepingu artiklis 104(2) ette nähtud tunnust ülemäärase puudujäägi määramiseks. Teiste tähtsate faktorite, näiteks avalike investeeringute osakaal ja eelarve planeerimine keskmise pikkusega perioodile, arvestamine ei muutnud hinnangut, mis põhines artiklis 104 toodud kriteeriumitele. Ka komitee pidas tõenäoliseks, et eelarvedefitsiit ületab 2004. aastal jätkuvalt lepingu piirmäära ning keskmine võlakoormus jääb 60%le SKTst.

Komisjon on veendumusel, et Ungaris on ülemäärane eelarvepuudujääk, olles eelnevalt uurinud olulisi faktoreid, mis on esitatud ka ettekandes ning arvestanud ka komitee otsust. See, 24. juunil 2004 kinnitatud komisjoni otsus on siinkohal vastavalt lepingu artiklile 104(5) adresseeritud nõukogule. Komisjon soovitab, et nõukogu otsustaks vastavalt, tegutsedes kooskõlas lepingu artikliga 104(6). Lisaks esitab komisjon nõukogule soovituse teha soovitus Ungari valitsusele, esitades oma nägemuse sellest kuidas eelarvepuudujääki vähendada vastavalt lepingu artiklile 104(7).

KOMISJONI HINNANG Ungari ülemäärasele puudujäägile- Lisa Euroopa Ühenduste asutamise lepingu artiklile 104(5)

ÜLDTINGIMUSED

Vastavalt lepingu artiklile 104 peavad liikmesriigid vältima suuri eelarvepuudujääke. See käib ka eristaatuses olevate riikide kohta, sh 1. mail 2004 liitunud riikide kohta. Otsused ülemäärase puudujäägi kohta tehakse menetluse käigus, mida juhib lepingu artikkel 104 ja nõukogu regulatsioon nr 1467/97 (Euroopa Nõukogu), mis käsitleb ülemäärase puudujäägi menetluse läbiviimise kiirendamist ja selgitamist ning on osa Stabiilsuse ja Kasvu lepingust [4].

[4] OJ L 209, 2.8.1997.

Lepingu artikkel 104(2) kohustab komisjoni jälgima eelarve situatsiooni arengut ning valitsuse võlakoorma suurenemist liikmesmaades eesmärgiga leida üldisi vigu. Täpsemalt peab komisjon jälgima vastavust eelarvet puudutava regulatsiooniga tuginedes kahele kriteeriumile: esiteks, võrdlema plaanitud eelarvepuudujäägi suhet SKTsse ja tegelikku defitsiidi suhet SKTsse; teiseks, jälgima riigivõla suhet SKTsse. Statistilised andmed nende muutujate kohta esitab komisjon tuginedes liikmesriikide poolt koostatud ettekannetele.

Lepingu artikkel 104(3) näeb ette, et komisjon teeb ettekande kui ühe või mõlema artiklis 104(2) ette nähtud nõude täitmises on puudujääke või need on täidetud, kuid komisjoni arvates on siiski risk ülemäärase puudujäägi kujunemiseks liikmesriigis. Komisjoni ettekanne võtab arvesse ka seda, kas eelarvedefitsiit ületab valitsuse investeeringute hulka ja teisi tähtsaid faktoreid vastavalt lepingu artiklile 104(3). 2004. aasta kevadprognoosi põhjal, mis võtab arvesse Ungari poolt 2004. aasta märtsis esitatud andmeid, on komisjon 12. mail 2004 Ungari kohta sellise raporti esitanud.

Järgnevalt on vastavalt artiklile 104(4) on Majandus- ja Rahanduskomitee formuleerinud arvamuse toetudes komisjoni 24. mai 2004. aasta ettekandele.

Lepingu artikkel 104(5) näeb ette, et komisjon adresseeriks oma arvamuse nõukogule, kui leiab et ülemäärane puudujääk liikmesriigi eelarves esineb või võib välja kujuneda. Et jõuda lõppjäreldusele ülemäärase puudujäägi olemasolust või selle ohust, võtab komisjon esiteks arvesse omaenda ettekande tulemusi ja teiseks, Majandus- ja Rahanduskomitee arvamust selle kohta. Nende tunnuste põhjal on komisjon Ungari jaoks paika pannud mitmed tingimused.

UNGARIT PUUDUTAVAD TINGIMUSED

1. Üldine eelarvepuudujääk Ungaris oli 2003. aastal 5,9% SKTst, suuresti üle lepingus toodud piirmäära, milleks on 3% SKTst. Võrreldes 2002. aasta 9,3%lise puudujäägiga (9,3% SKTst) oli see vähenenud, seda ühekordse mõjuga protsesside lõppemise tõttu.

2. 3%lise piirmäära ületamine ei tulenenud ühestki ebatavalisest sündmusest, mis oleks väljaspool Ungari võimude kontrolli; samuti ei ole tegemist tõsise majandusliku langusega, vähemalt mitte Stabiilsuse ja Kasvu lepingu mõttes. 2003. aastal oli reaalne SKT kasv 2,9%.

3. Üldise eelarvedefitsiidi tulemuseks 2003. aastal oli 2002. aasta oktoobris valitsuse poolt eelarves planeeritud defitsiidi ületamine 1,4 protsendipunkti võrra SKTst. Esialgsete eelarveplaneeringute ületamine tulenes valitsuskulude suurenemisest 1) plaaniväliste sotsiaalkulutuste; 2) suurenenud elamu- ja retseptiravimite subsiidiumite ja 3) prognoositust kõrgemate intressimaksete arvelt.

4. Riigi investeeringute koguhulk oli 2003. aastal 3,1% SKTst. Eelarvepuudjääk 5,9% SKTst.

5. Ungari eelarvedefitsiit tõenäoliselt väheneb, kuid ületab siiski lepingus määratud maksimaalset suurust (3% SKTst). Täpsemalt on komisjoni kevadprognoos 2004. aastaks 4,9%line puudujääk SKTst 2004. aastal, mis on suurem kui 4,6%lise puudujäägi prognoos Ungari võimude liitumisprogrammis.

6. Vastavalt komisjoni 2004. aasta kevadprognoosile jääb võlgade suhe SKTsse, mis 2003. aastaks oli jõudnud 59%le SKTst, alla lepingus määratud 60% piiri. Nii ennustavad ka Ungari võimud liitumisprogrammis.

KOKKUVÕTE

Ungari eelarvesituatsiooni vaatluse tulemusena, täpsemalt uuriti selle vastavust lepingu artiklis 104(2) ette nähtud kriteeriumitele, on komisjon koostanud ettekande, mis on vastavuses lepingu artikliga 104(3). Komisjon, olles arvesse võtnud ettekandes ära toodud olulisi faktoreid ja Majandus- ja Finantskomitee ostust, on jõudnud arusaamiseni, et Ungaris esineb ülemäärane eelarvepuudujääk.